Norski orkumálaráðherrann , Kjell Bjorge Freiberg , fagnar opnun Johan Sverdrup-svæðisins með því að kökubita . Norðurlöndin voru í kastljósi heimspressunnar á nýliðnu ári . Greta Thunberg var óvænt áhrifamesti gagnrýnandi á sívaxandi kolefnislosun í heimsbúskapnum en hvöss ádeila sænska unglingsins á sinnuleysi ráðamanna gagnvart loftlagsvánni fór eins og eldur í sinu um heimsbyggðina . Norðmenn gengu líka fram með góðu fordæmi og eru komnir allra þjóða lengst í rafvæðingu bílaflotans . Það varpar þó löngum skugga á þessa jákvæðu ímynd að engin þjóð jók olíuframleiðslu sína meira á síðasta ári en Norðmenn . Það hefur reynst þrautin þyngri að binda umhverfisvernd og olíuframleiðslu í eina trúverðuga framtíðarsýn og fyrir vikið ríkir óvissa um framtíð norskrar olíuvinnslu . Olíuvinnsla hófst í tilraunaskyni á Johan Sverdrup-svæðinu í október á nýliðnu ári . sama mánuð og Greta átti að veita umhverfisverðlaunum Norðurlandaráðs viðtöku , en sænski unglingurinn og aðgerðarsinninn hafði að mati dómnefndar „ blásið auknu lífi í umræðuna um loftlags - og umhverfismál á örlagaríkum tímapunkti í veraldarsögunni “ . Þegar afhenda átti verðlaunin í beinni útsetningu við hátíðarlega athöfn í Stokkhólmi var Greta hins vegar víðs fjarri og í stað hennar stigu fulltrúar hennar á sviðið og greindu frá því að hún hefði ákveðið að afþakka verðlaunin . Meðal annars vegna framkvæmda Norðmanna og fyrirhugaðrar olíuvinnslu á svokölluðu Johan Sverdrup-svæði í Norðursjó . Olíuvinnsla hófst formlega á Johan Sverdrup-svæðinu á þriðjudag á 100 þúsund tonna olíuborpall , sem hefur verið reistur sunnarlega í Norðursjó fyrir ofan eina stærstu olíulind sem fundist hefur í heiminum á þessari öld . Samtals nam kostnaður fyrsta áfanga framkvæmda á svæðinu níu milljörðum Bandaríkjadala , jafngildi ríflega 1.100 milljarða íslenskra króna . Talið er að seinni áfanginn muni kosta tæplega 4,5 milljarða dollara . Fjárfestingin upp á ríflega helming vergrar þjóðarframleiðslu Íslands er hins vegar ekki stór í samanburði við áætlaðar tekjur af olíunni . Reiknað er með að vinnsla verði starfrækt í 50 ár og á þeim tíma skila norska ríkisrekna olíuvinnslufélaginu Equinor yfir 100 milljörðum Bandaríkjadala í tekjur eða jafngildi ríflega 12 þúsund milljarða íslenskra króna . Talið er að Johan Sverdrupsvæðið geymi um 2,7 milljarða olíufata og er því stærsta olíulind í Vestur Evrópu . Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .